paragraph_text: Na čelu županije nalazio se župan, koji je imao sudsku i upravnu vlast te je predsjedao kraljevskim stolom. Prvi poimenice poznati župan zvao se Jurina, a zabilježen je u povelji kralja Petra Krešimira IV. iz 1060. godine. Nakon njega, spominju se sidraški župani Petar (od 1069. do oko 1076.), Mutimir (1070.), Lubomir (1075. – 1076.) i Desen (1172. – 1782.). Krajem 12. stoljeća došlo je do raspada Sidraške županije, a obnovljena je 1204. godine, u doba sidraškoga župana, kneza Domalda (oko 1160. – oko 1243.). Kada je knez Domald priznao bribirsku vlast, opet je bila narušena teritorijalna cjelovitost Sidraške županije, koja se kroz 14. i 15. stoljeće raspala zbog širenja zadarskog komunalnog teritorija i područja vranskog priorata.